જાહેર ક્ષેત્રની બેન્કોએ બેલેન્સ શીટમાં રહેલી એનપીએની જોગવાઈ કરવાનું શરૂ કર્યું છે. આ આંકડો કેટલો મોટો બનશે તે પાંચ બેન્કોએ ત્રિમાસિક ગાળાના જાહેર કરેલા પરિણામ પરથી કળી શકાય છે એમ જણાવીને કેઇસી સ્ટોકના એમડી જયેન્દ્ર ભટનાગરે ઉમેર્યું હતું કે, બેન્કોની સપ્ટેમ્બરને અંતે કુલ એનપીએ ₹9.50 લાખ કરોડની સપાટીએ પહોંચી હતી. બેન્કો દ્વારા માર્ચ 2018ને અંતે મોટા પાયે એનપીએની જોગવાઈ કર્યા પછી પણ આ સંખ્યામાં મોટો ઘટાડો થવાની આશા ઓછી છે.